Държавен вестник, бр. 36, 2007 г., стр. 57

Б Р О Й  36
Д Ъ Р Ж А В Е Н   В Е С Т Н И К
С Т Р .  57
—състояние на гумите (повреди, дълбочина на
шарките на протектора, предписано налягане на
гумите).
Двигател, трансмисия и окачване:
—пускане в действие на двигателя (наличие на
страничен шум, равномерна работа на различните
режими);
—обемно съдържание на въглероден окис (СО)
и други вредни емисии в отработените газове на
бензиновите двигатели, при дизеловите двигате-
ли процентно съдържание на сажди (при наличие
на диагностична апаратура);
—състояние и уплътнение на изпускателните
тръбопроводи и шумозаглушителите;
—състояние на двигателя, предавателната ку-
тия и на тръбопроводите по отношение изтичане-
то на гориво или масло;
—състояние на карданния вал, хлабина в шар-
нирните и шлицевите връзки;
—състояние на окачването (пружини, ресори,
стабилизатори, скрепителни елементи и др.);
—състояние на амортисьорите;
—състояние и закрепване на задния мост.
Осветление и светлинна сигнализация:
—състояние, цвят и действие на дългите и къ-
сите, габаритните и стопсветлините, пътепоказа-
телите, светлината за осветление на регистраци-
онния номер и на други предписани или специални
светлини на МПС;
—състояние, вид, размери, разположение, цвят
и видимост на предните, задните и страничните
светлоотразители.
Рама, кабина и каросерия:
—състояние на рамата (носещата конструкция);
—външен вид и състояние на кабината на вода-
ча, каросерията (купето, фургона);
—състояние на обзорните стъкла на МПС;
—състояние и закрепване на калобраните на
задните калници, стойката за закрепване на регис-
трационния номер;
—наличие на предмети с ръбове или изпъкна-
ли части, които могат да представляват опасност
за водача, пътниците или другите участници в дви-
жението;
—състояние на каросерията или кабината.
3. Проверка техническото състояние на състав
от пътни превозни средства:
—състояние на теглително-прикачното и на
опорно-прикачното устройство на състава от път-
ни превозни средства;
—състояние на свързващите елементи от осве-
тителната и светлинната сигнализация и на мар-
кучите за подаване на въздух или течност от вле-
кача към прикаченото превозно средство;
—изправност на спирачната система на ре-
маркето;
—наличие на предпазно въже или верига за ре-
маркета, които нямат устройство за автоматично
спиране.
4. Проверка на други устройства, съоръжения и
допълнително оборудване:
—състояние на табелите с регистрационни но-
мера;
—състояние и действие на тахографа;
—състояние и закрепване на електрическите
кабели (в местата, където се виждат) и на акуму-
латорната батерия;
—разположение, цвят и действие на предписа-
ните контролни светлини и уреди (на арматурното
табло);
—състояние и действие на отоплителната и вен-
тилационната система;
—състояние и закрепване на резервоара за го-
риво;
—състояние на задължителното и специал-
ното оборудване в зависимост от вида на МПС
(аптечка, светлоотразителна жилетка, светло-
отразителен триъгълник, пожарогасител(и) и ре-
зервна гума).
15586
МИНИСТЕРСТВО
НА ЗДРАВЕОПАЗВАНЕТО
НАРЕДБА № 14
от 19 април 2007 г.
за реда за издаване на документи, необходи-
ми за упражняване на здравноосигурителни
права съгласно правилата за координация на
системите за социална сигурност
Раздел I
Общи положения
Чл. 1. С тази наредба се определя редът за
издаване от Националната здравноосигурител-
на каса (НЗОК) на удостоверителни докумен-
ти, необходими за упражняване на здравнооси-
гурителни права съгласно правилата за коор-
динация на системите за социална сигурност.
Чл. 2. Удостоверителни документи, необхо-
дими за упражняване на здравноосигурителни
права съгласно правилата за координация на
системите за социална сигурност, са:
1. европейска здравноосигурителна карта
(ЕЗОК);
2. удостоверения по образци (Е-формуляри),
утвърдени от Административната комисия на
Европейската общност за социална сигурност
на работниците—мигранти, които се отнасят
до предоставяне на обезщетения в натура при
болест, майчинство, трудова злополука и про-
фесионална болест.
Чл. 3. (1) Заявлението за издаване на ЕЗОК
се подава чрез районните здравноосигурителни
каси (РЗОК) в посочените от тях пунктове по
постоянен или временен адрес на заинтересу-
ваните лица.
(2) Заявлението за издаване на удостовере-
ния по образци (Е-формуляри) се подава до
директора на РЗОК по постоянен или временен
адрес на заинтересованите лица.
Чл. 4. (1) Заявленията за издаване на доку-
ментите по чл. 2 се подават лично или от упъл-
номощено лице.
(2) За малолетните и непълнолетните лица
и за поставените под пълно или ограничено
запрещение лица заявленията по ал. 1 се пода-
ват от техните родители и настойници, съот-
ветно със съгласието на техните родители и
попечители.